**Osoitetarran lukuohjeet**

Jäsenlaskun suorittamista helpottaaksemme olemme päivittäneet jäsenlehden osoitetarran ulkoasua siten, että jokainen jäsen pystyy tarvittaessa jäsenlehdestään suoraan tarkistamaan oman jäsenyytensä erääntymisen ajankohdan.

2: 1 10100

MATTI MEIKÄLÄINEN

HAMSUBULEVARDI 1

00100 PÄÄKAUPUNKI

Ensimmäinen numero kertoo **jäsenkautesi**. Seuraava arvo kertoo asiakasnumeroosi perustuvan **viitenumeron** (jättämällä viimeisen numeron viitenumerosta pois, saat asiakasnumerosi). Tätä viitenumeroa käyttämällä maksetaan jäsenlasku.

Yhdistyksen jäsenyys tapahtuu neljässä kaudessa – yhden jäsenkauden aikana saat aina neljä Poskipussi-jäsenlehteä, joista viimeisen mukana on jäsenlasku jäsenyyden jatkamista varten. Eri jäsenkausien jäsenyyksien laskutuksen eräpäivät löydät jatkossa myös yhdistyksen Internet-sivuilta. Jäsenlaskut lähetetään tuttuun tapaan lehden ohessa ennen jäsenyyden erääntymistä.

|  |  |  |
| --- | --- | --- |
| **Jäsenkaudet** | **Liittymisajankohta** | **Laskutus lehdessä** |
| 1. jäsenkausi | 16.10.–15.1. | Poskipussi 4 (marraskuu) |
| 2. jäsenkausi | 16.1.–15.4. | Poskipussi 1 (helmikuu) |
| 3. jäsenkausi | 16.4.–15.7. | Poskipussi 2 (toukokuu) |
| 4. jäsenkausi | 16.7.–15.10. | Poskipussi 3 (elokuu) |

Esimerkin Matti Meikäläinen on liittynyt yhdistyksen jäseneksi 16.1.–15.4. välisenä aikana, jolloin hän kuuluu jäsenkauteen 2. Hän on saanut liittymisen jälkeen Hoitopussi-ohjevihkosen ja tervetulokirjeen postitse. Ensimmäisen Poskipussi-lehtensä hän saa toukokuussa (Poskipussi 2/xx), ja sen jälkeen jäsenyytensä aikana vielä elokuussa Poskipussin 3/xx, marraskuussa Poskipussin 4/xx sekä seuraavan vuoden helmikuussa Poskipussin 2/xx, jonka ohessa on myös jäsenlasku seuraavan jäsenkauden maksamista varten.